Document ID: /roh_data/filtered/fineweb-2-filterrobots_roh.jsonl.gz/42977

La regenza grischuna ha garantì ina contribuziun da maximalmain 390’000 francs a l’interpresa Alpen Pionier. Tut ils manaschis che fan part dal project survegnian uschia 1’200 francs per hectara.
I sa tracta d’ina cumpensaziun, cunquai ch’ils pajaments directs da la Confederaziun mancan. Sin basa da la legislaziun actuala na survegnan manaschis che cultiveschan chonv naginas contribuziuns sut il titel da la cultivaziun biologica dad ers.
Questa pratica pudess sa midar il pli baud en trais onns.
RR novitads 11:00